ནཱ་རོ་མཁའ་སྤྱོད་མའི་ཚོགས་མཆོད་ཤིན་ཏུ་བསྡུས་པ་བསོད་ནམས་སྤྲིན་ཕུང་ཞེས་བྱ་བ་བཞུགས་སོ། །ན་མོ་གུ་རུ་བཛྲ་ཡོ་གི་ནྱི། དེ་ལ་འདིར་རྗེ་བཙུན་རྡོ་རྗེ་རྣལ་འབྱོར་མའི་
ཚོགས་ཀྱི་མཆོད་པ་ཤིན་ཏུ་བསྡུས་པ་བྱ་བར་འདོད་པས། ཡར་མར་གྱི་ཚེས་བཅུ་ལ་སོགས་པ་དུས་ཁྱད་པར་ཅན་གྱི་ཚེ། རྣལ་འབྱོར་མའི་སྐུ་བྲིས་འབུར་ཇི་ལྟར་རིགས་པའི་མདུན། ཚོགས་ཀྱི་ཡོ་བྱད་དང་མཆོད་པའི་བྱེ་བྲག་ཅི་
འབྱོར་པ་བཀོད་པས་མཛེས་པར་བཤམས་ལ། བདག་བསྐྱེད་བཟླས་པ་ཉེར་བསྡུ་དང་བཅས་པ་གྲུབ་ནས། ཚོགས་རྫས་རྣམས་ལ་ནང་མཆོད་ཆུ་ཆང་གིས་བྲན་ནས། སུམྦྷས་བསང་། སྭ་བྷཱ་བས་སྦྱང༌། སྟོང་པའི་ངང་ལས་ཡཾ་
ལས་རླུང་། རཾ་ལས་མེ། ཀཾ་ལས་མི་མགོའི་སྒྱེད་པུ་གསུམ་ལ་བརྟེན་པའི་ཨ་ལས་ཡེ་ཤེས་ཀྱི་ཀ་པཱ་ལ་ཡངས་ཤིང་རྒྱ་ཆེ་བ་རྣམས་ཀྱི་ནང་དུ། ཚོགས་ཀྱི་ཡོ་བྱང་ཤ་ལྔ་བདུད་རྩི་ལྔ་རྣམས་བསྐོལ་ཞིང་འོད་དུ་ཞུ་བ་ལས་བྱུང་བའི་
དམ་ཚིག་དང་ཡེ་ཤེས་དབྱེར་མེད་པའི་བདུད་རྩིའི་རྒྱ་མཚོ་འདོད་པའི་ཡོན་ཏན་རྣམ་པ་ཐམས་ཅད་པར་འཆར་བ་ནམ་མཁའ་མཛོད་ཀྱི་འཁོར་ལོའི་སྤྲིན་ཆེན་པོར་གྱུར། ཨོཾ་ཨཱཿཧཱུྃ་ཧོཿ ཞེས་མང་དུ་བརྗོད་པས་བྱིན་གྱིས་
ii
716

الوريد
།བརླབས། འབར་བའི་ཕྱག་རྒྱ་དཔྲལ་བར་གཡོན་དུ་ལན་གསུམ་བསྐོར་ཞིང་། ཕྱྀ། རང་གི་སྙིང་ག་ནས་འོད་ཟེར་འཕྲོས་པས་འོག་མིན་ནས་རྗེ་བཙུན་རྡོ་རྗེ་རྣལ་འབྱོར་མ་ལ་རྩ་བརྒྱུད་ཀྱི་བླ་མ་ཡི་དམ་
སངས་རྒྱས་བྱང་སེམས་དཔའ་བོ་མཁའ་འགྲོ་ཆོས་སྐྱོང་འཇིག་རྟེན་སྐྱོང་བའི་ཚོགས་ཀྱིས་བསྐོར་བ་ཨོཾ་བཛྲ་ས་མཱ་ཛཿས་ཚོགས་ཞིང་སྤྱན་དྲང༌། པདྨ་ཀ་མ་ལཱ་ཡ་སྟཱཾ་གྱིས་གདན་དབུལ། ཛཿཧཱུྃ་བཾ་ཧོཿམདུན་གྱི་རྟེན་དང་དབྱེར་མེད་དུ་
བཞུགས་པར་གྱུར་པ་ལ། ཨོཾ་ཨཱཿཧཱུྃ། དམན་པའི་ཡུལ་ལས་རབ་འདས་ཤིང༌། །རྒྱལ་བ་ཀུན་གྱི་དམ་ཚིག་མཆོག །དངོས་གྲུབ་ཀུན་གྱི་གཞིར་གྱུར་པ། །བདུད་རྩི་མཆོག་གིས་མཆོད་པར་བགྱི། །སྒྲིབ་པའི་དྲི་མ་ཀུན་བསལ་
』ནས། །རྟོག་པ་ཀུན་ལས་རྣམ་གྲོལ་བའི། །བླ་ན་མེད་པའི་བྱང་ཆུབ་སེམས། །བདེ་བ་ཆེན་པོས་མཉེས་གྱུར་ཅིག །ཅེས་སྨན་ཕུད་དབུལ། ཨོཾ་ཨཱཿཧཱུྃ། བཀའ་དྲིན་མཉམ་མེད་རྩ་བརྒྱུད་བླ་མ་དང༌། །ཕྱོགས་བཅུ་དུས་གསུམ་
རྒྱལ་བ་སྲས་བཅས་ལ། །ཞལ་ཟས་འདོད་ཡོན་ཚོགས་ཀྱི་མཆོད་པ་འབུལ། །བཞེས་ནས་བྱིན་རླབས་ཆར་ཆེན་དབབ་ཏུ་གསོལ། །བཅོམ་ལྡན་དཔལ་ཆེན་འཁོར་ལོ་སྡོམ་པ་སོགས། །རཾབ་འབྱམས་རྒྱུད་སྡེ་བཞི་ཡི་དཀྱིལ་འཁོར་
ལྷར། །ཞལ་ཟས༴ །བཞེས་ནས་མཆོག་དང་ཐུན་མོང་དངོས་གྲུབ་སྩོལ། །རྒྱལ་ཀུན་ཡུམ་གཅིག་རྡོ་རྗེ་རྣལ་འབྱོར་མ། །ཞིང་སྔགས་ལྷན་སྐྱེས་སྤྲུལ་པའི་དཀྱིལ་འཁོར་ལྷར། །ཞལ་ཟས༴ །བཞེས་ནས་ཚེ་འདིར་མཁའ་སྤྱོད་
717

འགྲུབ་པར་མཛོད། །དཔལ་མགོན་གུར་ཞལ་དུར་ཁྲོད་བདག་པོ་སོགས། །ཆོས་སྐྱོང་སྲུང་མ་ནོར་ལྷ་རྒྱ་མཚོ་ལ། །ཞལ་ཟས༴ །བཞེས་ནས་རྣམ་བཞིའི་ཕྲིན་ལས་ཡིད་བཞིན་སྒྲུབས། །གདོད་ནས་གྲུབ་པའི་དུར་ཁྲོད་གནས
བརྒྱད་ན། །བཞུགས་པའི་རིགས་ལྔའི་མཁའ་འགྲོ་འཁོར་བཅས་ལ། །ཞལ་ཟས༴ །བཞེས་ནས་བར་ཆད་ཀུན་སོལ་མཐུན་རྐྱེན་སྤེལ། ཨོཾ་གུ་རུ་བུདྡྷ་བོ་དྷི་སཏྭ་ཤྲཱི་བཛྲ་ལོ་གཱི་ནཱི་ཛྙྰརྨ་པཱ་ལ་ཌཱ་ཀ་ཌཱ་ཀི་ནཱི་ས་པ་རི་ཝཱ་ར་ན་མཿསྶུརྦ་ཏ་
ཐཱ་ག་ཏེ་བྷྱོཿ་བི་ཤྭ་མུ་ཁེ་བྷྱཿསརྦ་ཐཱ་ཁཾ་ཨུཏྤ་ཏེ་སྥ་ར་ཎ་ཨི་མཾ་ག་ག་ན་ཁཾ་སྭཱ་ཧཱ། ཞེས་པས་ཚོགས་ཕུད་འབུལ། དེ་ནས་ཚོགས་ཀྱི་ཡོ་བྱད་བདུད་རྩིའི་རེེང་བཞིན་གྱིས་སྙིང་གའི་བཻ་ཡིག་སངས་རྒྱས་ཐམས་ཅད་འདུས་པའི་ངོ་བོར་
མཆོད་པར་མོས་ལ། ཨ་ཧོ་མ་ཧཱ་སུ་ཁ་ཧོཿ ཞེས་བརྗོད་ཅིང་ལོངས་སྤྱད་པའི་ལྷག་མ་རྣམས་བསྡུས་ཏེ། ཆང་གི་ཁ་ཕྲུ་འབར་བའི་ཕྱག་རྒྱའི་བར་ནས་འཐོར་ཞིང་། ཕྱྀ། ཨོཾ་ཁ་ཁ་ཁཱ་ཧི་ཁཱ་ཧི་ཨུཙྪིཥྚ་བ་ལིཾ་ཏ་བྷཀྵ་སི་སྭཱ་
ཧཱ། ལྷག་མའི་གཏོར་མ་འདོད་ཡོན་ལྔ་ལྡན་འདི། །འབྱུང་པོ་ལྷག་མར་དབང་བའི་ཚོགས་ལ་སྦྱིན། །ཟག་མེད་བདེ་བ་མཆོག་གིས་ལུས་དང་སེམས། །ངོམས་ཤིང་ཚིམ་པའི་སྐལ་པ་ལྡན་གྱུར་ཅིག །ཅེས་ཕྱི་རོལ་ཏུ་དོར། བཀྲ་
ཤིས་གང་ཞིག་ཆོས་ཀྱི་དབྱིངས་ལས་ལེགས་བྱུང་བ། །ཧེ་རུ་ཀ་དཔལ་འཇིགས་བྱེང་རྒྱལ་པོ་འབར་བའི་སྐུ། །ཤེས་རབ་ཕག་མོའི་པདྨར་རྡོ་རྗེས་རོལ་མཛད་པའི། །བདེན་པ་དེས་ཀྱང་བདེ་མཆོག་ལ་གནས་བཀྲ་ཤིས་ཤོག །དགེ་
ཚོགས་འཁོར་སྐོར་

ربع
།བ་འདི་ཡིས་སྐྱེ་བ་ཐམས་ཅད་དུ། །དཔལ་ལྡན་བླ་མ་རྡོ་རྗེ་རྣལ་འབྱོར་མས། །འབྲལ་བ་མེད་པར་རྟག་ཏུ་རྗེས་བཟུང་ཞིང༌། །མཁའ་སྤྱོད་གོ་འཕང་ཐོབ་པར་བྱིན་གྱིས་རློབས། །ཞེས་བཀྲ་ཤིས་དང་སྨོན
ལམ་བྱ། རྗེ་བཙུན་རྡོ་རྗེ་རྣལ་འབྱོར་མས་བདག་དང་སེམས་ཅན་ཐམས་ཅད་དག་པ་མཁའ་སྤྱོད་དུ་ཁྲིད་པར་མཛད་དུ་གསོལ། འཇིག་རྟེན་དང་འཇིག་རྟེན་ལས་འདས་པའི་དངོས་གྲུབ་མ་ལུས་པ་སྩལ་དུ་གསོལ། ཞེས་དང༌། ཧེ་རུ་
ཀའི་ཡིག་བརྒྱ་ལན་གསུམ་གྱིས་ལྷག་ཆད་བསྐང༌། མ་འབྱོར་པ་དང་སོགས་ཀྱིས་བཟོད་གསོལ། རྟེན་ལ་འདིར་ནི་གཟུགས་དང་སོགས་ཀྱིས་བརྟན་བཞུགས། རང་གི་གནས་རྣམས་སུ་སོགས་གོ་ཆ་བཀོད། བསྲུང་བ་བསྔོ་བ་
སྨོན་ལམ་ཤིས་བརྗོད་བཅས་བྱས་ལ་ལས་ཀྱི་རྗེས་མི་མངོན་པར་བྱའོ། །ཞེས་པ་འདི་ཙམ་དུས་དང་རྒྱུན་དུ་མ་ཆགས་པར་ཉམས་སུ་བླང་བས་ཀྱང་ཚོགས་ཟུར་མྱུར་དུ་འདུམ་ཞིང་མཁའ་སྤྱོད་སྒྲུབ་པའི་ལམ་གྱི་གཙོ་བོ་ཡིན་པས་ཤིན་ཏུ་
གལ་ཆེ་བས་དཔྱོད་ལྡན་རྣམས་ཀྱི་ལག་ལེན་དུ་འདེབས་འཚལ། ཞེས་རྗེ་བླ་མ་རིན་པོ་ཆེས་བཀའི་རྗེས་སུ་གནང་བ་ཐོབ་པ་ལྟར་བློ་གཏེར་དབང་པོས་སྤེལ་བའོ།། །།སརྦ་མངྒ་ལཾ།། "